- Revoltă după moartea Mioarei Roman
- Ce mesaj dur a transmis Dumitru Dragomir
- Antrenamentele, calificările şi cursa de Formula 1 de la Marele Premiu al Arabiei Saudite sunt live în AntenaPLAY, pe canalul dedicat
- Antrenamentele, calificările, sprintul şi cursa de Formula 2 de la Marele Premiu al Arabiei Saudite sunt live în AntenaPLAY, pe canalul dedicat
Revoltă după moartea Mioarei Roman. Dumitru Dragomir a transmis un mesaj dur şi s-a declarat uimit de condiţiile în care a decedat fosta soţie a lui Petre Roman. Acesta a murit într-un azil, şi a lăsat în urmă mari datorii.
Miora Roman a murit pe 23 februarie, la vârsta de 83 de ani. Înaintea mariajului cu Petre Roman, aceasta a fost căsătorită cu fostul antrenor de scrimă, Iosif Zilahy.
Revoltă după moartea Mioarei Roman
Dumitru Dragomir nu înţelege cum soţia fostului premier al României a încetat din viaţă într-un azil. Fostul preşedinte de la LPF a oferit o reacţie dură şi a transmis că Mioara Roman nu a meritat acest fapt.
"Îți spun de pe acum. Luptă-te să nu fii o povară pentru cei din jur. Să nu își plângă ei de milă. Să nu depinzi de ei de bani de case, de mașini, să nu depinzi de copii cu nimic. Să fii pe picioarele tale. În momentul în care ai devenit o povară nu mai contează cine ai fost.
Mioara Roman! Doamna Roman a murit în azil. Nevastă de prim-ministru… Nu se poate! O nevastă de prim-ministru să moară în sărăcie și alergată, hăituită de ANAF. Să îi ia ANAF-ul și pensia și pensia amărâtă. Asta e ceva inuman. Cu se să trăiască biata femeie? Doar medicamentele costau de trei-patru ori mai mult decât pensia", a declarat Dumitru Dragomir, conform fanatik.ro.
Ce datorii a lăsat în urmă Mioara Roman
S-a aflat ce datorii a lăsat în urmă Mioara Roman, după ce a decedat la vârsta de 83 de ani. Cele două fiice ale ei, Catinca şi Oana, sunt bune de plată şi se văd nevoite să achite sume imensă de 300.000 de euro.
Conform playtech.ro, Mioara Roman a lăsat o datorie în urmă în valoare de nu mai puţin de 300.000 de euro, la RA-APPS. Această sumă reprezintă restanţele la plata chiriei şi întreţinerii vilei de protocol, în care a locuit pe vremea când fostul ei soţ, Petre Roman, era prim-ministru al României.
O avocată a dezvăluit că această datorie va trebui plătită de Oana şi Catinca Roman, fiicele Mioarei Roman. Beatrice Comăniceanu a declarat că după moartea acesteia, nu se vor şterge datoriile, ci acestea se vor prelua, aşa cum se preia şi moştenirea.
"La dezbaterea moștenirii, se preiau și datoriile, inclusiv cele de la stat, dar și de la bănci. Nu se sting datoriile, odată cu decesul persoanei, moștenitorii, în cazul de față, Oana și Catinca, fiicele Mioarei Roman, le preiau, sunt bune de plată.
Din păcate da, așa se întâmplă, am avut cazuri. Dreptul la moștenire nu vine numai cu avantaje, după cum vedeți", a transmis avocata Beatrice Comăniceanu, conform sursei citate mai sus.
Oana şi Catinca Roman pot scăpa de datoria mamei lor doar în cazul în care nu acceptă nici moştenirea: "Dacă nu acceptă moștenirea, poate nici nu prea au nimic de moștenit, nu știu exact care este situația, ce bunuri avea Mioara Roman, pe numele ei, atunci Oana și Catinca nu plătesc nimic, scapă de această datorie împovărătoare", a mai transmis Beatrice Comăniceanu.